**Опис на работни задачи и одговорности на**

**Консултанти за изработка на** **Компаративна Анализа и Документ на политики на тема „Евидентирање и дефинирање на сопственоста на основните средства на Јавните комунални претпријатија за водоснабдување”**

1. **Позадина**

АДКОМ (Здружение на даватели на јавни комунални услуги во Северна Македонија) е здружение со само пет вработени, но добро етаблирано и ужива кредибилитет меѓу главните чинители, посветено да им служи на своите членови и да ги поддржува во подобрувањето на работата на комуналните услуги.

Во услови на глобална криза, која сериозно влијаеше на ЈКП, АДКОМ имаше суштинска улога, а со тоа беше и клучен фактор за поддршка и техничка експертиза на своите членови. Сепак, поради зголемениот број на барања за поддршка на членовите, како и многу прогресивната и постојано променлива средина, АДКОМ идентификуваше потреба од понатамошен развој на Здружението за да може ефективно да одговори на потребите на своите членови и да им помогне да се подобрат нивните услуги.

Свесни за аспектите што може дополнително да се подобрат, но и за потенцијалите и силните страни што може дополнително да се искористат, АДКОМ го разви овој Проект „Зајакнување на АДКОМ за одржлив развој, развој на капацитети и застапување на членките“, поддржан од „Регионална мрежа за развој на капацитети (RCDN) за водни услуги“.

Главната цел на проектот е да обезбеди одржлив раст, да го поттикне развојот на капацитетите и да ја подобри застапеноста на своите членки, позиционирајќи го АДКОМ како издржлива и влијателна асоцијација посветена на сеопфатното унапредување на својата мисија и цели.

Специфични цели на проектот се:

1. Развој на стратешките документи на АДКОМ за да се обезбеди непречено работење и ефективност на ниво на здружение;
2. Зајакнување на Тренинг центарот на АДКОМ и подигнување на внатрешните капацитети;
3. Воспоставување механизам за одржлив дијалог во рамките на АДКОМ за поефикасно застапување на интересите на неговите членки.

Проектот „Регионална мрежа за развој на капацитети (RCDN) за водни услуги“ има за цел да ја зголеми ефективноста и ефикасноста на Здруженијата на јавните комунални претпријатија и на единиците на локалната самоуправа во шесте земји од Западен Балкан, што придонесува за поквалитетно обезбедување на услугите од страна на нивните членови, што на крајот овозможува да се испорача еднаква, безбедно управувани водни услуги за населението, во согласност со меѓународните стандарди.

Проектот е заеднички финансиран од Швајцарскиот државен секретаријат за економски прашања (SECO) и Германското Сојузно Министерство за економска соработка и развој (BMZ), а административно е вграден во Проектот на ГИЗ „Отворен регионален фонд за Југоисточна Европа - модернизација на услугите во Општините (ORF MMS)“.

RCDN се надоврзува и ги интегрира постојните активности за развој на капацитетите, на национално, како и на регионално ниво, и го олеснува зголемувањето и понатамошната репликација низ целиот регион. Зајакнувањето на капацитетите на здруженијата за колаборативна испорака на развој на капацитетите е суштината на методолошкиот пристап.

Во Северна Македонија јавните претпријатија се во надлежност на шест различни министерства, што доведува до координациски предизвици и законодавни конфликти. АДКОМ формираше работна група за комунални дејности за решавање на ова прашање. Работната група за комунални дејности има претставници од сите релевантни министерства и ресорни институции. Сепак, планот на АДКОМ е да ја вкорени работата на оваа работна група во сржта на решавање на проблемите поврзани со законодавството на комуналниот сектор.

Сега, „Основната група“ која е сочинета од Извршната канцеларија на АДКОМ и релевантните учесници дополнително го усогласи фокусот на оваа работна група. Овој проект ќе ги адресира релевантните прашања и ќе вклучи не само ресорните министерства и релевантните институции, туку и Меѓународните финансиски институции и генералната јавност.

Дополнително, оваа активност вклучува истражување/компаративна анализа на избранaта тема во земјите од регионот. Ова е особено важно за развојот на Документи за политики.

При досегашната работа на Основната група се дефинираа клучните проблеми со кои се соочуваат ЈКП при својата работа. Имено, се нагласи потребата од поседување на потполна документација евидентирана во регистрите на основни средства, како и разграничување на сопственоста на основните средства. Не постои детална евиденција на сите основни средства евидентирани во Регистарот на основни средства на комуналните претпријатија. Во некои од претпријатијата постојните основни средства не се воопшто впишани во регистарот, а кај други постои непотполна документација. Голем дел од средствата не се впишани во регистрите на претпријатијата или се поделени со Општините. Овде се јавува и проблемот дали за сите основни средства Општините и претпријатијата имаат склучено Договори за користење и оддржување на основните средства. Исто така, настанува проблем при добивање на средства во вид на донации кои се водат како сопственост на општините, а се на управување на ЈКП, па истите не можат да ги евидентираат во своите регистри ниту да пресметаат амортизација на истите.

Од овие причини Основната група на застапување и лобирање на АДКОМ како фокус тема ја избра „Евидентирање и дефинирање на сопственоста на основните средства на Јавните комунални претпријатија за водоснабдување” за која е потребно да се изработи Документ на политики со Компаративна анализа, како би се изнашло најповолното решение за јавните комунални претпријатија во РСМ при соочување со овој проблем.

Темата која произлезе од работата на Работната група ќе биде понатаму дискутирана на тркалезни маси со Централната Власт, Локалната самоуправа и донаторите. Проектот има за цел да користи настани за застапување за презентација на овие Документи за политики, кои ќе служат како платформа за презентација на наодите од овие Документи за политики пред медиумите и општата јавност.

**Цел на задачата**

Општата цел на оваа задача е да се изберат до три (3) Консултанти кои ќе изработат Компаративна Анализа на тема „Евидентирање и дефинирање на сопственоста на основните средства на Јавните комунални претпријатија за водоснабдување” и Документ на политики.

Од Консултантите се очекува најпрво да изработат Прашалник за постојната структура на управувањето со основни средства на ЈКП во Република Северна Македонија и Компаративна Анализа на состојбата со една држава во регионот, држава во регионот и земјај членка на ЕУ и една држава – членка на Европската Унија од регионот, како и постара членка на ЕУ, за потоа да изработат Документ на политики.

**Одговорности и задачи на Консултантите**

Задачата на Консултантите се состои од три групи на активности:

1. Изработка на Прашалник за постојната структура на управувањето со основни средства на ЈКП во Република Северна Македонија
2. Изработка на Компаративна Анализа на тема „Евидентирање и дефинирање на сопственоста на основните средства на Јавните комунални претпријатија за водоснабдување”.
3. Изработка на Документ на политики.

Одговорностите и задачите на Консултантите се опишани подолу.

1. ***Сет на активности кои се однесуваат на* Изработка** ***на Прашалник за постојната структура на управувањето со основни средства на ЈКП во Република Северна Македонија***

Како дел од овој збир на активности, Консултантите се должни:

* + - 1. Да изготват Прашалник за постојната структура на управувањето со основни средства на ЈКП во Република Северна Македонија
      2. Да изготват Извештај од Прашалникот со идентификација на предизвици и недостатоци во тековниот систем на управување со основните средства.
      3. Да изготват SWOT анализа (силни страни, слабости, можности и закани) на постојната структура на управување со средства во РСМ.

**Очекувани резултати/предмети на испорака на овој сет на активности:**

* Извештај од Прашалник за постојната структура на управувањето со основни средства на ЈКП во Република Северна Македонија
* Изготвена SWOT анализа (силни страни, слабости, можности и закани) на постојната структура на управување со средства во РСМ.

1. ***Сет на активности што се однесуваат на Изработка на Компаративна Анализа на тема***  **„Евидентирање и дефинирање на сопственоста на основните средства на Јавните комунални претпријатија за водоснабдување”**

Како дел од овој сет на активности, Консултантите се должни да:

* + - 1. Изработат студија на случај на тема „Евидентирање и дефинирање на сопственоста на основните средства на Јавните комунални претпријатија за водоснабдување”во држава од Западен Балкан,
      2. Изработат студија на случај на тема „Евидентирање и дефинирање на сопственоста на основните средства на Јавните комунални претпријатија за водоснабдување” во држава- членка на Европската Унија од регионот,
      3. Изработат студија на случај на тема„Евидентирање и дефинирање на сопственоста на основните средства на Јавните комунални претпријатија за водоснабдување” во држава- членка на Европската Унија,
      4. Да изготват Извештај за Оценка на применливоста на овие практики во контекст на РСМ.
      5. Изработат Компаративна Анализа на тема „Евидентирање и дефинирање на сопственоста на основните средства на Јавните комунални претпријатија за водоснабдување” во Република Северна Македонија и трите избрани држави во кои ќе изработат студија на случај

**Очекувани резултати/предмети на испорака на овој сет на активности:**

* Изработена студија на случај на тема „Евидентирање и дефинирање на сопственоста на основните средства на Јавните комунални претпријатија за водоснабдување”во држава од Западен Балкан,
* Изработена студија на случај на тема „Евидентирање и дефинирање на сопственоста на основните средства на Јавните комунални претпријатија за водоснабдување”во држава- членка на Европската Унија од регионот,
* Изработена студија на случај на тема „Евидентирање и дефинирање на сопственоста на основните средства на Јавните комунални претпријатија за водоснабдување” во држава- членка на Европската Унија,
* Изготвен Извештај за Оценка на применливоста на овие практики во контекст на РСМ.
* Изработена Компаративна Анализа на тема „Евидентирање и дефинирање на сопственоста на основните средства на Јавните комунални претпријатија за водоснабдување” во Република Северна Македонија и трите избрани држави во кои ќе изработат студија на случај

1. ***Сет на активности што се однесуваат на Изработка на Документ на политики***

Како дел од овој сет на активности, Консултантите се должни да:

* + - 1. Учествуваат на најмалку 2 работилници на Работната група за комунални дејности на АДКОМ за презентација на наодите од нивната работа и собирање на повратни информации.
      2. Да ги вклучат заклучоците на Работната група за комунални дејности на АДКОМ во облик на препораки во финалниот документ на политики
      3. Да изработат Документ на политики на фокус-тема што ќе произлезе од работата на Работната група за комунални дејности
      4. Дефинираат 3 различни опции за подобрување на управувањето со основните средства, со проценка на трошоците, бенефитите и можните ризици за секоја опција.
      5. Дефинирање на најдобра (преферирана) опција
      6. Презентација на финалниот документ на политики пред релевантните институции и јавноста.

**Очекувани резултати/предмети на испорака на овој сет на активности:**

* Учество на најмалку две работилници на Работната група за комунални дејности на АДКОМ
* Заклучоците на Работната група за комунални дејности на АДКОМ вклучени во препораките во финалниот документ на политики
* Изработен Документ на политики
* Дефинирани 3 различни опции за подобрување на управувањето со основните средства, со проценка на трошоците, бенефитите и можните ризици за секоја опција.
* Дефинирана најдобра/преферирана опција
* Презентиран финалниот документ на политики пред релевантните институции и јавноста.

Ве молиме имајте предвид дека сите логистички работи ќе бидат организирани од АДКОМ. Консултантите ќе бидат соодветно информирани за сите логистички детали.

1. **Експертски денови**

Максимален број на денови за Консултантите кои се планирани за целата задача вкупно се 30 за сите Консултанти. Консултантите ќе бидат ангажиран во времетраење од септември 2024 до јуни 2025 година.

Од Консултантите се очекува да достават детална финансиска понуда.

1. **Профил на Консултантите**

Консултантите се многу искусни, со практично познавање на изработка на Студии на случај/Компаративни Анализи, како и Документ на политики. Имаат доволно познавање на работата на АДКОМ и комуналниот сектор, особено познавања во функционирањето на ЈКП. АДКОМ го објавува овој оглас за избор на максимален број од три (3) Консултанти, но го задржува правото на избор и на помалку, во случај ако некој од апликантите ги исполнува условите и ги има компетенциите во повеќе од една група на компетенции.

**Консултантите треба да ги исполнуваат следните квалификации**

* Универзитетска диплома во област релевантна за подобрување на секторот за водоснабдување и отпадни води во ЕЛС и ЈКП (на пр. инженерство или управување со водоснабдување и отпадни води) или Универзитетска диплома по правни/општествени студии или Универзитетска диплома по економски/финансиски студии.
* Докажано искуство на работа со јавни водоснабдителни/канализациски претпријатија
* Специјализирани знаења и искуство во управување со основни средства, посебно во јавниот сектор и водоснабдување.
* Добро познавање на функционирањето на јавните комунални претпријатија и нивната правна и регулаторна рамка
* Запознаеност со меѓународните стандарди и практики за управување со основни средства во секторот за водоснабдување
* Способност за анализирање на законодавството и регулативите, како и нивната примена во различни контексти.
* Способност за користење на аналитички алатки и софтвер за обработка на податоци и изработка на извештаи.
* Познавање на софтверски апликации за сметководствено работење
* Способност за спроведување на компаративни анализи, вклучувајќи собирање, анализа и интерпретација на податоци од различни извори и земји.
* Способност за спроведување на квантитативни и квалитативни истражувања.
* Способност за идентификација на проблеми и препорака на решенија базирани на анализите.
* Одлични писмени и усмени комуникациски вештини за изработка и презентација на документи и извештаи.
* Способност за работа со различни засегнати страни, вклучувајќи владата, јавните комунални претпријатија, невладините организации и меѓународните финансиски институции.
* Ажурност, висока флексибилност, способност за работа со кратки рокови, подготвеност за патување.

**Забелешка**: Консултантите треба да покажат професионално искуство од најмалку 5 години во една од областите споменати погоре (претставена во неговата Биографија (CV) во шаблонот на ЕУ и докажана со соодветните референци).

**Јазични вештини:** Течно познавање на Македонскиот јазик и познавање на Англиски јазик.

**ИТ вештини**: MS Office (Word, Excel, PowerPoint).

**Понуда**

Од Консултантите се бара да поднесат понуда до 25.09.2024 година. Предлогот треба да се поднесе на Македонски јазик по е-пошта, на [adkommk@gmail.com](mailto:adkommk@gmail.com) или директно во Извршната канцеларија на АДКОМ-бул. Јане Сандански 112 - 2/2 и треба да ги содржи следните делови:

* Биографија,
* Финансиската понуда треба да го содржи вкупниот буџет за извршување на задачата вклучувајќи: (i) предложен број на денови и цена по дневна активност. Цените да бидат наведени во денари (бруто износ).

1. **Критериуми за евалуација и бодување**

Понудите ќе се оценуваат врз основа на правилникот за избор на тренери и консултанти на АДКОМ.

1. **Лице за контакт**

Референтното лице за оваа задача е Лолита Стојановска, Извршен директор на АДКОМ.

Адреса на е-пошта: adkommk@gmail.com

1. **Измена на условите**

АДКОМ го задржува правото да ги менува условите на Повикот во секое време по сопствена дискреција.

1. **Прифаќање и отфрлање на понудите**

АДКОМ не мора да ја прифати понудата со најниска цена или било која понуда. По сопствена дискреција, АДКОМ го задржува и правото да отфрли некоја или сите примени понуди и да ја прифати секоја понуда што ја смета за поволна, без разлика дали е понудата со најниска цена или не. АДКОМ нема никаква обврска да доделат договор и го задржуваат правото да го прекинат процесот на барање на понуди во секое време и да се повлечат од дискусиите со сите или со кој било од тренерите кои одговориле. АДКОМ го задржува правото да ја прифати предложената понуда целосно или делумно, да одбие која било или сите понуди, да се откаже од сите помали неформалности, неправилности или технички работи и да ја прифати понудата која се смета за најповолна за здружението и RCDN.

1. **Сопственост**

Сите материјали, документи и информации подготвени, развиени или приспособени од Консултантите и користени за целите на подготовка, реализација и олеснување на обуката, како и извештаите, остануваат во сопственост на АДКОМ и RCDN. Консултантите се согласуваат дека ниту еден дел од материјалите, документите и информациите не смеат да се репродуцираат или дистрибуираат во каква било форма, или на кој било начин, или да се складираат во база на податоци или систем за пребарување, за какви било други цели и цели освен оние поврзани со овој Повик, без претходна дозвола од АДКОМ.

1. **Услови и плаќање**

Консултантот ќе биде ангажиран со посебен индивидуален договор, потпишан од АДКОМ и ќе биде исплатен по поднесување и одобрување на наведените испораки погоре. Консултантот ќе испрати Табела со работни часови за договорот заедно со испорачаните резултати за да се продолжи со плаќањето.

Плаќањето ќе се заснова на реалниот број на работни денови (според доставената Табела со работни часови) потрошени за развој на секој испорача резултат, но да не го надминува одобрениот број на денови за предложениот Консултант.

Исплатата ќе биде извршена во два подеднакви дела, по доставување на фактура од страна на Консултантот:

* Прв дел: по изработка на Компаративната анализа
* Втор дел: по изработка на Документот за политики

1. **Индикатори за успешност и Евалуација на работата**

Индикаторите што ги одразуваат перформансите на Консултантот се: Навремена презентација на резултатите и очекуваното, квалитет на изработените Компаративната анализа и квалитетот на Документот за политики кои што треба да се достават до контакт лицето за оваа активност, имено Извршниот Директор на АДКОМ. Изведбата на Консултантот ќе биде оценета од АДКОМ по реализацијата на обуката.

**Анекси:**

*Сите анекси ќе му бидат доставени на Консултантот по потпишување на договор со АДКОМ.*

**Анекс 1: Табела со работни часови за консултантот**